Държавен вестник, бр. 64, 2014 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  64
(3) Експертната група оценява физическата 
годност на кандидата и вписва резултатите в 
протокол по образец, определен в специали­
зираната методика (приложение № 2). 
(4) Ръководителят на експертната група 
за оценка на физическата годност представя 
резултатите пред конкурсната комисия.
(5) Комисията обявява резултатите от етапа 
„Изследване на физическата годност“ и до­
пуска до участие в следващия конкурсен етап 
кандидатите, преминали елиминаторния праг. 
Чл. 23. (1) На етап „Психологично изслед­
ване“ кандидатите се явяват на психологично 
изследване за диагностициране на актуалното 
им психично състояние, изготвяне на психо­
логичен профил и оценяване степента на съ­
ответствие (съвместимост) на профила спрямо 
професионалните и длъжностните изисквания.
(2) Психологичното изследване се организи­
ра и провежда по специализираната методика 
за психологично изследване на кандидатите 
за назначаване на държавна служба в МВР 
(приложение № 3).
Чл. 24. (1) Психологичното изследване се 
провежда в две части:
1. тестово изследване с тест за интели­
гентност, личностни въпросници и други 
психодиагностични методи;
2. психодиагностично интервю.
(2) Кандидатите, покрили психологичните 
критерии за съответствие с изискванията за 
длъжността, установени чрез изследването по 
ал. 1, т. 1, се явяват на психодиагностично 
интервю.
(3) Кандидатите, непокрили минимални­
те изисквания за длъжността, установени в 
изследването по ал. 1, т. 1, не преминават 
елиминаторния праг на етапа и не се явяват 
на психодиагностично интервю.
Чл. 25. (1) Експертната група за психоло­
гично изследване:
1. провежда изследвания на кандидатите;
2. обобщава резултатите в протоколи по 
образец, определен в специализираната ме­
тодика (приложение № 3).
(2) Ръководителят на експертната група 
представя резултатите пред конкурсната 
комисия.
Чл. 26. (1) Комисията обявява резултати­
те, класира по бал кандидатите, преминали 
елиминаторния праг, и ги допуска до участие 
в следващия конкурсен етап.
(2) Балът се образува като математически 
сбор от оценката от етапа „Изследване на 
физическата годност“ и оценката от етапа 
„Психологично изследване“.
(3) Броят на допуснатите до следващия 
конкурсен етап кандидати е равен на обя­
вените вакантни длъжности, умножени по 
коефициент 2.
Чл. 27. (1) На етапа „Заключително ин­
тервю“ кандидатът се явява по график пред 
конкурсната комисия за оценка на профе­
сионалната мотивация и професионалните 
познания, способности и умения.
(2) Заключителното интервю се организира 
и провежда по специализираната методика 
за провеждане на заключително интервю 
с кандидатите за назначаване на държавна 
служба в МВР (приложение № 4), в която се 
определя елиминаторен праг.
(3) Членовете на конкурсната комисия 
отразяват резултатите на кандидата в карта 
за оценка по образец, определен в специали­
зираната методика (приложение № 4), като 
вписват мотивите си за оценяването по всяка 
една от областите.
(4) Кандидатите, които не са преминали 
елиминаторния праг на етапа „Заключително 
интервю“, отпадат от участие в конкурса.
Чл. 28. (1) Конкурсната комисия обявява 
резултатите от етапа „Заключително интер­
вю“ и извършва крайно класиране по бал на 
кандидатите, преминали елиминаторния праг.
(2) Балът се образува като математически 
сбор от бала по чл. 26, ал. 2 и оценката на 
резултатите от етапа „Заключително интервю“.
(3) Конкурсната процедура приключва с 
обявяване на крайно класиране.
(4) При крайното класиране се формира 
резерв от кандидати, който включва класира­
ните по бал след последното място. Резервът от 
кандидати може да се използва от ръководителя 
на структурата, за която е обявен конкурсът, 
само за целите на конкретния конкурс, при 
незаемане на длъжност от класиран кандидат, 
включително и като стажант.
Чл. 29. Кандидатите за държавна служба 
в МВР могат да обжалват крайното класи­
ране в сроковете и по реда на чл. 157, ал. 5 
ЗМВР. Дирекция „Човешки ресурси“ – МВР, 
изготвя становище по жалбата и уведомява 
жалбоподателя за решението на министъра 
на вътрешните работи.
Раздел V
Разпределяне на кандидатите
Чл. 30. (1) Кандидатът се явява пред кон­
курсната комисия по график по реда на край­
ното класиране и избира конкретна длъжност 
в структурата, за която е класиран.
(2) Изборът е окончателен и за резултатите 
от него се съставя протокол, който се подписва 
от кандидата и от комисията.
(3) Процедурата по разпределяне на кан­
дидатите по структури приключва след из­
черпването на всички длъжности, обявени 
за съответния конкурс, или разпределянето 
на всички класирани кандидати.
(4) По реда на ал. 1 на останалите незаети 
длъжности може да се разпределят кандида­
тите от резерва по чл. 28, ал. 4.